section_heading: Zemljopisni položaj
paragraph_text: Rakitno se nalazi na sjevernom djelu općine Posušje, na prometnici Posušje - Jablanica, udaljen od Posušja oko 12 km. Sjeverno i sjeveroistočno zaleđe čine visoke planine Čvrsnica (2228 m), Vran (2074 m), Čabulja (1780 m),a na južnoj strani Mratnjača (1229 m) i Oluja (1208 m). Sa sjeverozapadne strane okružuju ga redom Gradina (1120 m), Kuk (1204 m), Oštrc (1299 m), Debela ljut(1095 m), Jaram (1115 m), Drinova (1085 m), zatvaraju dio Rakitna, preko kojeg vodi put u smjeru Duvanjskog polja prema Tomislavgradu.